Temeljem Opće uredbe o zaštiti osobnih podataka (GDPR EU 2016/679) , i članaka 25. – 30. Zakona o provedbi Opće uredbe o zaštiti osobnih podataka (NN 42/18), čl. 20. i čl. 21. Statuta Gradske knjižnice Slavonski Brod, na prijedlog ravnateljice, Upravno vijeće Gradske knjižnice Slavonski Brod, na svojoj 46. sjednici održanoj 25. ožujka 2025., donosi: 
 
PRAVILNIK 
o provedbi videonadzora

I. OPĆE ODREDBE

Članak 1.
Ovim Pravilnikom uređuje se korištenje sustava video nadzora, snimanje, pohranjivanje i uporaba podataka.
Izrazi koji se koriste u ovom Pravilniku, a koji imaju rodno značenje, bez obzira na to jesu li korišteni u muškom ili ženskom rodu, odnose se jednako na muški i ženski rod.

II. SVRHA I UVOĐENJE VIDEONADZORA

Članak 2.
Sustav videonadzora uspostavljen je s ciljem pružanja više razine zaštite i sigurnosti zaposlenika, korisnika i imovine u zaštićenim prostorima Knjižnice.
Radi izbjegavanja oštećenja ili utvrđivanja okolnosti nastanka štete, videonadzor se provodi na niže navedenim prostorima:
•	predulaz u Knjižnicu, 1 kamera
•	hol Knjižnice, 2 kamere
•	prostor posudbe Odjela za odrasle, 1 kamera
•	Dječji odjel, 2 kamere
•	Multimedijalna dvorana, 1 kamera

        Članak 3.
Svrha iz članka 2. ovog Pravilnika ne može se postići blažim mjerama.

Članak 4.
Ravnatelj imenuje ovlaštenog zaposlenika (ili više njih) odgovornog za rad s sustavom videonadzora i za obradu osobnih podataka dobivenih sustavom videonadzora.
Ovlašteni zaposlenik uređajem mora pažljivo rukovati i u skladu s tehničkim uputama.

Članak 5.
Vanjska memorija sustava videonadzora kroz koju se pruža videonadzor iz članka 2. ovog Pravilnika nalazi se u prostoru posudbe Odjela za odrasle i Dječjeg odjela. Kamere se nalaze iznad pulta posudbenog odjela za odrasle korisnike, dvije u holu Knjižnice, jedna u predulazu Knjižnice, dvije na Dječjem odjelu, jedna u Multimedijalnoj dvorani, a instalirane su na takav način da neovlaštene osobe nemaju pristup videozapisima.

Članak 6.
Pristup postavkama sustava videonadzora zaštićen je posebnom lozinkom za prijavu. 

III. PROVEDBA VIDEONADZORA

Članak 7.
Zaposlenici se moraju obavijestiti o video nadzoru u prostoru Knjižnice, odnosno moraju biti upoznati sa sadržajem ovog Pravilnika.

Članak 8.
Posjetitelji zaštićenih prostora Knjižnice moraju biti obaviješteni o provedbi videonadzora na način da u zaštićenim prostorima bude oznaka slikom i tekstom da se zaštićeni prostori Knjižnice snimaju videonadzornom kamerom.

Članak 9.
Obavijest mora biti pričvršćena na vidljivo mjesto.
   
Članak 10.
Katalog zbirke osobnih podataka za evidenciju provedbe video nadzora uspostavlja Gradska knjižnica Slavonski Brod.
Zbirka osobnih podataka videonadzora sadrži:
•		snimke osoba,
•		mjesto snimanja,
•	   datum snimanja,
•		vrijeme snimanja
       
   Članak 11.
Snimke dobivene putem sustava video nadzora označene su poslovnom tajnom i obrađene u skladu s Pravilnikom o zaštiti osobnih podataka i ovim Pravilnikom.
 
Ovlašteni zaposlenik Gradske knjižnice Slavonski Brod ima pristup kamerama za videonadzor, a ravnatelj ima pristup i na daljinu putem internetske mreže - službenog mobitela. Taj je pristup zaštićen lozinkom.

Članak 12.
Gradska knjižnica Slavonski Brod mora voditi evidenciju iz koje se kasnije može odrediti kada su određeni osobni podaci iz sustava videonadzora korišteni ili na drugi način obrađeni (izrađena kopija) i tko je to učinio.
Razdoblje pravne zaštite od neovlaštenog prijenosa ili obrade osobnih podataka je 5 godina.
 
Članak 13.
Videozapisi se čuvaju najduže 3 mjeseca od nastanka, a nakon navedenog roka snimke se trajno brišu ili uništavaju na odgovarajući način.

Članak 14.
Pristup arhivu videozapisa i pravo gledanja videozapisa ima samo zaposlenik ovlašten od strane ravnatelja Gradske knjižnice Slavonski Brod.
 
Članak 15.
Ovlašteni zaposlenik i ravnatelj su odgovorni za odlučivanje o prihvatljivosti pristupa drugim osobama, kao i za prijenos i pohranu snimaka na prijenosnim medijima.

Na prijenosne medije pohranjuju se snimke pojedinačnih incidenata za koje ovlašteni zaposlenik ili ravnatelj Gradske knjižnice Slavonski Brod smatraju da ih je potrebno spremiti u slučajevima kada se radi o dokazu u žalbenom postupku, u postupcima naknade štete, stegovnom ili kaznenom postupku.
 
Ravnatelj može odrediti da se snimke nekih izvanrednih događaja pohranjuju na prijenosnim medijima u svrhu rekonstrukcije i analize provedbe sigurnosti. Snimanje na prijenosnim medijima obavlja ovlašteni zaposlenik.
Snimke na prijenosnim medijima moraju se čuvati na sigurnom u zaštićenom prostoru Knjižnice,  sukladno odredbama Pravilnika o zaštiti osobnih podataka.
O svim snimkama vodi se evidencija kao o postupanju s osobnim podacima, uključujući i  podatke o: datum i vremenu snimanja, broj/u kamera, biti snimanja, mjestu pohrane, datumu brisanja ili uništavanja snimki te tko je naručio i tko provodi presnimavanje.

Članak 16.
Ako snimke pojedinog događaja ili situacije ukazuju na sumnju na kazneno djelo, treba obavijestiti policiju. Na zahtjev policije ili drugih nadležnih tijela snimka se dostavlja u digitalnom obliku ili na prijenosnom mediju.
Dostavljanje kopije snimke bit će zabilježeno u evidenciji o postupanju s osobnim podacima.

IV. PROVEDBA NADZORA

Članak 17.
Nadzor nad primjenom odredbi ovog Pravilnika vrši ravnatelj ili ovlašteni zaposlenik imenovan od ravnatelja.

V. ZAVRŠNE ODREDBE

Članak 18.
Odlukom Upravnog vijeća o donošenju ovoga Pravilnika o provedbi videonadzora u Gradskoj knjižnici Slavonski Brod, stavlja se van snage Pravilnik o provedbi videonadzora u Gradskoj knjižnici Slavonski Brod od 29. rujna 2020., o čemu postoji Odluka Upravnog vijeća.

Članak 19.
Pravilnik stupa na snagu i primjenjuje se danom donošenja. 

                                Predsjednik Upravnog vijeća
                                                 Luka Pongračić